ҚАЗАҚСТАН БІЛІМ ЖӘНЕ ҒЫЛЫМ МИНИСТРЛІГІ

ӨСКЕМЕН ҚАЛАСЫНЫҢ БІЛІМ БЕРУ БӨЛІМІ

«№10 МЕКТЕП-ГИМНАЗИЯСЫ» КММ

«ҮЗДІК МЕНЕДЖЕР- 2019» байқауы

Нуржакупова Айна Токтархановна

«Қазақ тілі мен әдебиет сабақтарында оқушылардың коммуникативтік құзіреттіліктерін дамыту арқылы көшбасшылық қасиеттерін қалыптастыруға арналған іс-шараларды ұйымдастыру»

тәжірибелі эксперименттік жұмысының

БАҒДАРЛАМАСЫ

ӨСКЕМЕН, 2018ж.

**1 Бөлім.**

**1. Автор туралы ақпарат:**

Нуржакупова Айна Токтархановна – «№10 мектеп-гимназиясы» КММ оқу ісі жөніндегі директор орынбасары. Білімі жоғары, 1998 жылы С.Аманжолов атындағы Шығыс Қазақстан мемлекеттік университетінің «Қазақ тілі мен әдебиеті» мамандығын бітірді. 2003 жылы аталған университеттің филология магистрі атағын алды. Жалпы педагогикалық еңбек өтілі-19 жыл, оның ішінде нақты лауазымдағы өтілі- 3жыл. Марапаттары: Республикалық алғыс хат, «Іс-тәжірибе топтамасы» үшін, Алматы, Мемлекеттік тілді дамыту институты, 2017ж.; «Лидер-педагог-2018» І -Халықаралық байқауының, І дәрежелі дипломы, белсенді қатысқаны үшін сертификаты, «Халықаралық экология, инженерия және педагогика ғылымдар академиясы» Қоғамдық қоры, ДЛП-2018-№01-027, Қазақстан, 2018ж.

**2. Байланыс телефондары:** 87055273244, 87784741744, электрондық поштасы aina-0973@mail.ru

**3. Түйін сөздер:** білім беру, субъектілік, коммуникативтік құзыреттілік, көшбасшылық қасиеттері, тілдік деңгей, үштілділік.

**4.Бағдарламаның өзектілігі:**

«№10 мектеп-гимназиясы» КММ қазақ тілі мен әдебиеті әдістемелік комиссиясының өзекті тақырыбы: **«Қазақ тілі мен әдебиеті сабақтарында білім берудегі құзыреттілігін іске асыру арқылы оқушылардың субъектілік қабілеттерін дамыту және көшбасшылық қасиеттерін қалыптастыру»** болып табылады. Ал мұғалімнің өзекті тақырыбы: **«Қазақ тілі мен әдебиет сабақтарында оқушылардың коммуникативтік құзіреттіліктерін дамыту арқылы көшбасшылық қасиеттерін қалыптастыру».** Осыған байланысты қазақ тілі сабақтарында оқушылардың коммуникативтік құзыреттіліктерін  дамытуды, тілдік дағдыларды дұрыс меңгертуді, білім беру үрдісінде оқушылардың көшбасшылық қасиеттерін қалыптастыруға арналған сыныптық, сыныптан тыс іс-шараларды ұйымдастыруды, мұғалімдердің біліктілігін арттыруын жүзеге асыруды және қолайлы білім беру ортасын құруды талап ететін бағдарлама қажет болды. Аталған бағдарламаны әзірлеу- қазіргі таңда өзекті, қажетті болып отыр.

Қазақстан Республикасының «Білім туралы» Заңында: «Білім беру жүйесінің басты міндеті — ұлттық жəне жалпы адамзаттық құндылықтар, ғылым мен практика жетістіктері негізінде жеке адамды қалыптастыруға, дамытуға жəне кəсіптік шыңдауға бағытталған сапалы білім үшін қажетті жағдайлар жасау; жеке адамның шығармашылық, рухани жəне күш-қуат мүмкіндіктерін дамыту, адамгершілік пен салауатты өмір салтының берік негіздерін қалыптастыру, даралықты дамыту үшін жағдай жасау арқылы ой-өрісін байыту», — деп атап көрсетілген. Аталған міндетттерді жүзеге асыру үшін оқытудың жаңа технологияларын енгізу жəне тиімді пайдалану секілді мəселелерді анықтап алу, білім беру жүйесіндегі басты ұстаным ретінде əркімнің өзінің білім алуға деген жеке əлеуетін қоғамда барынша пайдалануға көмектесетін оқыту жүйесін дамытуды қамтамасыз етуді көздейді. Сапалы білім алған, танымдылығы жоғары, құзыретті, бəсекелестіктің қайсыбір мықты тегеурініне төтеп бере алатын оқушылар ғана болашақтың кілтін аша алады. Еліміздің жаһандық дүниеде даралануы білімді, жігерлі, ұлттық санасы рухани бай жас ұрпақ арқылы іске асады.

Қазіргі таңда  «құзыреттілік**»** ұғымы оқыту үдерісінде білімді қолданудың негізгі нәтижесі ретінде қарастырылады. Оқыту үрдісінде «құзыреттілік» ұғымы оқушылардың білімі мен тәжірибесін, дағдылары мен біліктерін белгілі бір мәселені шешуде қолдануы болып  табылады.

«Құзыреттілік» терминін ХХ ғасырдың ортасында американдық ғалымН.Хомский енгізген болатын, бастапқыда ол ана тілінде нақты тілдік қызметті орындау үшін қажет қабілеттіктер деген түсінік берді.

«Қазақ тілі терминдерінің салалық ғылыми түсіндірме сөздігінде» «құзыр» ұғымына «қайсыбір тапсырманы орындауға қабілеттілік немесе бір нəрсені жасау» деген анықтама берілсе [6], С.И.Ожегов сөздігінде «құзыреттілік — белгілі бір мəселені жан-жақты білу» екендігі айтылады [7].

«Шет тілдері сөздігі» «құзыретті» түсінігіне «құзырларға — қызметтік өкілеттікке ие» деген анықтама берген [8].

Ал жалпы педагогикалық əдебиеттерде «құзыреттілік» аясында білім алушылардың мына негізде əрекеттің күрделі түрлерін жасай алу қабілеті түсіндіріледі, яғни нəтижесі:

-білімдер болып табылатын танымдық іс-əрекет тəжірибесі;

-іскерліктер түрінде болатын іс-əрекет тəсілдерін іске асыру тəжірибесі;

-проблемалық жағдайда шешім қабылдай алу іскерлігі болып табылатын шығармашылық іс- əрекет тəжірибесі.

«Коммуникативтік құзыреттілік» (латынның «соmpetere» -қол жеткізу, сәйкес келу, сөзінен шыққан) – қажетті тілдерді, қоршаған адамдармен және оқиғалармен әрекеттестікте болу тәсілдерін білуді, топта жұмыс жасау дағдыларын, ұжымдағы әр түрлі әлеуметтік рөлдерді меңгеруді қамтиды. Коммуникативтік құзыреттілік - екінші тілді үйренуші оқушыларға тілдің заңдылықтарын жаттанды үйретпей, сол тілді тілдік және қатысымдық тәсілдерді орынды қолданумен байланыстыру. Коммуникативтік құзыреттілік жеке тұлғаның рухани өсуін қалыптастырады, адамдарды түсіне білуіне көмектеседі. Коммуникативтік құзыреттілік ұжым мүшелері мен білім алушылар арасында позитивті қатынас орнатады. Мұғалімнің өзара түсінушілік, тыңдай білу, түсіне білу, көмек көрсету қабілетін айқындайды. Сәттілік ситуациясын туғыза білген жағдайда оқушылардың өз мүмкіндігіне деген зор сенімі туады. Коммуникативтік құзырет – бірлесіп жұмыс істеуді бағалау, адамдар арасындағы сенімділік, бірін-бірі түсіну, тыңдау, сыйлау, этикет сақтау, дәстүрді білу, дау жанжалды шеше алу, бұзылған қатынастарды түзету, өз қателігін түсіне білу, топпен жұмыс жасай алу,орындаушылардың жұмысын дұрыс ұйымдастыру, басқару шешімдерін таба алу және қолдана білу қабілеттері.

Ғалым Ф.Ш.Оразбаева «коммуникация» термині  туралы былай тұжырымдайды: «коммуникация» сөзінің негізгі мазмұны жалпы қарым-қатынас, араласу, хабарласу, байланыс деген сияқты мағыналарды білдіре келіп, адамдардың тіл арқылы сөйлесу процесін, тілдесу ерекшеліктерін, тілдік әлеуметтік мәні мен қоғамдық қызметін, адамдар арасындағы қарым-қатынасты, өзара түсінушілікті көрсетеді[13,56].

«Күшті ұлт болу үшін алдымен ішкі бірлік, ұйымшылдық пен татулық қажет. Ал сондай ұлтты алға жетелейтін білімді, патриот, еңбекшіл, өз салт- дәстүрін, мәдениетін, тілін, дінін құрметтейтін азамат нағыз көшбасшы болуға лайық»-деп айтқан біздің Елбасымыз Н.Ә.Назарбаев. Болашақ азамат бойында көшбасшылық қасиеттерді қалыптастыруда мұғалімнің атқарар ролі өте зор. Ол үшін әрбір оқушының ішкі түйсігінде алға ұмтылу, даму, жан-жақтағы ортаны ерекше сезіну, алға қойған мақсаттарға жетудің жолдарын қарастыру, өз ортасында беделге ие болу, сауаттылықты арттыру, іздену, мәдениетті сөйлеу, кез келген жағдайда өзін көрсете білу, тығырыққа тірелмейтін түрлі жұмыстар атқару және өзін жеке тұлға ретінде санап, мемлекетке қызмет етуге дайындауы қажеттілігін сезінуі шарт.

Мұғалім оқушы бойында көшбасшылық қасиеттерін қалыптастыруда мыналарды ескерген жөн:

-коммуникативтік қарым-қатынас орната білуді;

-топты қалыптастыра, біріктіре білуді;

-сабақ мақсатын анықтауды;

-тілдік деңгейін анықтайтын тапсырмаларды беру және оны орындатуды;

-адамдардың қажеттіліктерін, қызығушылықтарын білуді, оны қорғауды;

-аз уақытта көп ақпаратты игере білуді;

-белгілі біржағдайда шешім қабылдай алуды;

-үлкен шығармашылық қасиеттердің болуын.

**5. Бағдарламаның мақсаты:**

-қазақ тілі сабақтарында оқушылардың коммуникативтік құзыреттіліктерін  дамыту, тілдік дағдыларды дұрыс меңгерту;

-білім беру үрдісінде оқушылардың көшбасшылық қасиеттерін қалыптастыруға арналған сыныптық, сыныптан тыс іс-шараларды ұйымдастыру;

-мұғалімдердің біліктілігін арттыруын жүзеге асыру және қолайлы білім беру ортасын құру.

**Бағдарламаның міндеттері:**

-оқушылардың коммуникативтік құзыреттіліктерін  дамыту үшін тиімді әдіс-тәсілдерді қолдану, тілдік дағдыларды дұрыс меңгертуге арналған тапсырмалар дайындау;

-білім беру үрдісінде оқушылардың көшбасшылық тұлғаны қалыптастыруға, белсенділіктерін арттыруға арналған мектепішілік жоспарды құру, өткізілген іс-шаралардың нәтижесін жүйелеу;

- мұғалімдердің біліктілігін жүзеге асыру мақсатында кәсіби құзыреттілікті және көшбасшылық қасиеттерді жетілдіруге арналған іс-шараларды ұйымдастыру.

**6. Қатысушылары:**қазақ тілі мен әдебиеті мұғалімдері, мектеп оқушылары.

**7. Бағдарламаның қысқаша сипаттамасы:**

Қазақстан Республикасының білім беру саласының бүгінгі басты міндеттерінің бірі – жастарға терең білім беру. Осы міндетті жүзеге асыру- мұғалімдердің сабақ барысында коммуникативтік құзыреттіліктерін  дамытуда ең тиімді әдіс-тәсілдерді қолдану, тілдік дағдыларды дұрыс меңгертуге арналған арнайы тапсырмалар дайындау, көшбасшылық тұлғаны қалыптастыру, сабаққа белсенділіктерін арттыруға арналған мектепішілік жоспарды құру, өткізілетін іс-шараларды жүйелі көрсету. Бағдарлама барысында нормативтік құжаттарды негізге ала отырып, білім беру үрдісіне қатысатын мұғалім мен оқушыларға қатысты іс-әрекеттер, шаралар жүйелі түрде көрсетілген.

**2 Бөлім. Мақсатты бағдарлар.**

**Бағдарламаны іске асырудан күтілетін соңғы нәтижелер:**

1.Қазақ тілі сабақтарында оқушылардың коммуникативтік құзыреттіліктерін  дамыту, тілдік дағдыларды дұрыс меңгерту арқылы білім сапасын жоғарлату;

2.Білім беру үрдісінде оқушылардың көшбасшылық қасиеттерін қалыптастыруға арналған сыныптық, сыныптан тыс іс-шараларды нәтижелі ұйымдастыру;

3.Мұғалімдердің кәсіби құзыреттілігі және көшбасшылық қасиеттерін жетілдіруге жағдай жасау.

**Нысаналы индикаторлар және нәтижелілік көрсеткіштері:**

1.Қазақ тілі мен әдебиетін оқыту тәжірибесін жетілдіру- үнемі.

2.Оқушылар мен мұғалімдердің көшбасшылық қасиеттерін дамыту үшін жағдай жасау-үнемі.

3.Мемлекеттік тілді В1 деңгейінде меңгерген мектеп түлектерінің үлесін - 100%-ға дейін жеткізу.

4. Мемлекеттік тілде өткізілетін іс-шараларға мектеп-гимназия оқушыларын-100%-ға дейін қатыстырту.

**3 Бөлім. Таңдалған жанрға сәйкес баяндалған негізгі мазмұн.**

Бағдарламаның бірінші мақсатын іске асыруда «№10 мектеп-гимназиясы» қазақ тілі сабақтарында оқушылардың коммуникативтік құзыреттіліктерін  дамыту, көшбасшылық қасиеттерін қалыптастыру, тілдік дағдыларды дұрыс меңгертуге арналған жұмыстарын ұйымдастыру көзделді. Бұл- мұғалімдердің тәжірбиесін, шеберлігін шыңдау арқылы тілдік дағдылар бойынша оқыту нұсқаулықтарын, арнайы тапсырмаларын дайындау, мемлекеттік тілді меңгертуге ынталандыру, күнделікті қарым-қатынас тіліне айналдыру.

Білім беру үрдісінде мектеп-гимназиямызда қазақ тілі мен әдебиеті әдістемесінің өткізетін іс-шараларын ұйымдастыру оқу жылының басында құрастырылып, бекітіліп отырады. Іс шаралардың нәтижелі ұйымдастырылуы, оған жауапты тұлғаның бекітілуі және өткізілген іс-шара бойынша фотоесеп жасауы дәлел болып табылады.

Өткізілетін республикалық, облыстық, қалалық іс-шаралар мұғалімдердің біліктілігін арттыруға, кәсіби шеберлігін жетілдіруге, көшбасшылық қасиетін жетілдіруге септігін тигізеді. Мұғалім өз көшбасшылық қасиеті арқылы оқушыны да тұлға ретінде қалыптасуына алға жетелейді, бағыт-бағдар береді.

Қорыта келгенде, қазақ тілін үйретуде коммуникативтік құзіреттілікті қалыптастыру - заман талабы. Сондықтан оқушыларымыз жаңа заман талабына сай білімді, жан-жақты, мемлекеттік тілінде өзіндік ой-толғамын жеткізе алатын, кез келген адаммен тілдік қарым-қатынасқа түсе алатын, коммуникабельді, мәдениетті, өмірге икемделген тұлға болуы қажет.

**Қазақ тілі мен әдебиеті әдістемесін ұйымдастыру шаралары**

|  |  |  |  |
| --- | --- | --- | --- |
| № | Іс-шаралар | Қатысушылары | |
| Қазақ тілінің мұғалімдері | Оқушылар |
| 1 | Оқу жылына арналған әдістемелік комиссия жоспарын және  «Үштілділікті білім беруді дамытудың 2015-2020 жылдарға арналған Жол картасын» жүзеге асыру мақсатында мектеп жоспарын жасау, талдау, бекіту. | + |  |
| 2 | Оқу жылының әдістемелік-нұсқау хатымен, нормативтік құжаттарымен оқып танысу. | + |  |
| 3 | Қазақстан Республикасында тілдерді дамыту мен қолданудың 2011-2020 жылдарға арналған мемлекеттік бағдарламасының үшінші кезеңі - мемлекеттік тілді меңгеру дәрежесі бойынша жұмыс түрлерін ұйымдастыру. | + |  |
| 4 | Күнтізбелік – тақырыптық, мақсаттық жоспарлауды жетілдіру және бекіту. | + |  |
| 5 | Бастапқы бақылау жұмыстарын өткізу түрлері мен кестелерін анықтау (тілдік дағдылардан тапсырмалар дайындау) |  |  |
| 6 | Дарынды балалармен жұмыс  (көшбасшылық қасиеттерін қалыптастыру)  «Айналайын» облыстық олимпиадасын өткізу | + | + |
| 7 | Мектеп ҒПК пәндері бойынша оқушылардың қатысуын, тақырыптарын, жетекші мұғалімдерін анықтау.  (көшбасшылық қасиеттерін қалыптастыру) | + | + |
| 8 | ҚР халықтарының Тілдер күнін өткізу | + | + |
| 9 | Үштілділік білім берудің Кешенді бағдарлама жолдарын жүзеге асыру  (көшбасшылық қасиеттерін дамыту, тілдік дағдыларды меңгерту) | + | + |
| 10 | Бастапқы бақылау жұмысының нәтижесін талқылау. | + |  |
| 11 | Оқу жылында ОЖСБ және қорытынды аттестацияға дайындық кестесін және бағдарламаларын құрастыру. | + |  |
| 12 | Тілдер күнін өткізу(коммуникативтік құзіреттіліктерін дамыту)  іс-шаралар қорытындысын талдау | + |  |
| 13 | Қалалық ғылыми – практикалық конференцияға мұғалімдердің қатысуы, баяндама тақырыбын белгілеу.  (көшбасшылық қасиеттерін қалыптастыру) | + |  |
| 14 | Жаңартылған білім беру бағдарламасы бойынша бастауыш сыныптарда қазақ тілін оқыту ерекшеліктері (1,2,3 сыныптар)  (коммуникативтік құзіреттіліктерін дамыту) | + | + |
| 15 | І тоқсан нәтижесін қорытындылау. Бағдарлама бойынша материалының өту деңгейін қарастыру, бағдарламадан артта қалу және қиындықтарын анықтау. | + |  |
| 16 | ОЖСБ және қорытынды аттестация дайындығы бойынша іс - шараларды талдау. | + |  |
| 17 | Қазақ тілі пәні бойынша мектепішілік олимпиадасын ұйымдастыру, дайындау және өткізу.  (коммуникативтік құзіреттіліктерін дамыту, тілдік дағдыларды меңгерту) | + | + |
| 18 | ҚР Мемлекеттік тіл күні, ҚР Тәуелсіздік күні мейрамдарын өткізу бойынша іс – шараларын жоспарлау.  (коммуникативтік құзіреттіліктерін дамыту) | + | + |
| 19 | Оқушылардың сөйлеу қызметінің тілдік коммуникативтік құзыреттілігін бақылау: тыңдалым, оқылым, жазылым (4, 6, 7, 8, 9,11) | + | + |
| 20 | І жартыжылдықтың қорытындысын қарастыру | + |  |
| 21 | Мектепішілік және қалалық олимпиадалардың нәтижелерін талқылау | + |  |
| 22 | ОЖСБ және қорытынды аттестация дайындығы бойынша іс - шараларды талдау | + |  |
| 23 | Қазақ әдебиетін меңгертуде Қ.О.Бітібаева технологиясын қолдану өзектілігі  (көшбасшылық қасиеттерін қалыптастыру) | + |  |
| 24 | 3 тоқсан қорытындысын шығару. Оқушылардың ББД сапасы, пәндерді оқыту дәрежесі туралы сұрақтарды қарастыру | + |  |
| 25 | Наурыз мерекесі өткізу бойынша іс – шаралардың нәтижесін талқылау.  (көшбасшылық қасиеттерін қалыптастыру) | + | + |
| 26 | 9-шы сынып оқушыларының ОЖСБ нәтижелері. 11-ші сынып оқушыларының қорытынды аттестацияға дайындықтары туралы мәселелерді қарастыру. | + | + |
| 27 | Қорытынды және көшіру тестілеудің, емтиханның талаптарымен, өткізу түрімен танысу. | + |  |
| 28 | Жаңартылған білім беру бағдарламасы бойынша орта буын сыныптарда қазақ тілін оқыту тәсілдері (5,6,7,8 сыныптар)  (коммуникативтік құзіреттіліктерін дамыту) | + | + |
| 29 | Оқушылардың сөйлеу қызметінің тілдік коммуникативтік құзыреттілігін бақылау: тыңдалым, оқылым, жазылым (4, 6, 7, 8, 9,11) | + | + |
| 30 | Жылдық бақылау жұмыстары түрлерін қарастыру және бекіту. Бітіретін сыныптарда пән бойынша материалдарды қайталау жолдарын ұйымдастыру (4-ші, 9-шы, 11-ші), кестесін құрастыру | + | + |
| 31 | Мұғалімдердің өзекті мәселесі бойынша жұмысын, оның нәтижесін, жеткен жетістіктері мен қиыншылықтар есебін тыңдау, ағымды жылғы оқушылардың білім сапасы мен үлгерімін диагностикалау, мониторинг өткізу.  (көшбасшылық қасиеттерін қалыптастыру) | + |  |
| 32 | Жыл бойы кафедра жұмысының қорытындысын шығару, келесі жылға қойылатын талаптарды, мұғалімдердің ұсыныстарын талқылау.  (көшбасшылық қасиеттерін қалыптастыру) | + |  |
| 33 | Келесі оқу жылына ӘК жұмысының мақсаттары мен міндеттерін айқындау, мұғалімдердің болжалды жүктемесін қарастыру. | + |  |
| 34 | 9 сыныптардағы Мемлекеттік емтихан және 11 сыныптарда қорытынды аттестация қорытындыларын талқылау, есеп беру. | + | + |
| 35 | Дарынды балалармен жұмысты қорытындылау.  (көшбасшылық қасиеттерін қалыптастыру) | + | + |

**Бағдарламаны іске асыру кезеңдері**

**1 кезең. Теориялық кезең (2017ж.-2018ж.)**

Бұл кезеңнің мақсаты- тілдік дағдылар, көшбасшылық тұлға, құзыреттілік тәсілдерін, көптілділік енгізуде Қазақстанның білім беруді жаңғырту бағыттарын нормативтік құжаттардан, анықтамалық әдебиеттерден оқып, ақпараттарды жинақтау, бірізділікке келтіру.

**2 кезең. Талдау кезеңі (2018ж.-2019 ж.)**

Бұл кезеңнің мақсаты -қазақ тілі сабақтарында оқушылардың коммуникативтік құзыреттіліктерін  дамыту, тілдік дағдыларды дұрыс меңгертуге арналған жұмыстарды ұйымдастыру, мұғалімдердің тілдік дағдылар бойынша оқыту нұсқаулықтарын, арнайы тапсырмаларын жинақтау, талқылау.Білім беру үрдісінде қазақ тілі бойынша оқушылардың көшбасшылық қасиеттерін қалыптастыруға арналған сыныптық, сыныптан тыс іс-шаралар жоспарын құрастыру, мұғалімдердің біліктілігін арттыруға, кәсіби шеберлігін, оқыту тәжірибесін жетілдіруге арналған жұмыстарды бұқаралық ақпарат құралдарына дайындау.

**3 кезең. Әрекеттік кезең (2019ж.-2020ж.)**

Қазақ тілі мен әдебиетінен оқушылардың коммуникативтік құзыреттіліктерін дамытуға, тілдік дағдыларды меңгертуге арналған әдістемелік жинақтар, авторлық бағдарламалар шығару, озық педагогикалық тәжірибелерді бұқаралық ақпарат құралдарына жариялау, қала, облыс, республика көлемінде өтілетін іс-шараларға қатысу арқылы мұғалім мен оқушының көшбасшы-тұлға екендігін көрсету.

**№1 қосымша**

Бағдарламаны әзірлеу үшін негіздеме болған құжаттар: [Қазақстан Республикасының](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%A0%D0%B5%D1%81%D0%BF%D1%83%D0%B1%D0%BB%D0%B8%D0%BA%D0%B0%D1%81%D1%8B) Білім беру туралы [Заңы](https://kk.wikipedia.org/wiki/%D0%97%D0%B0%D2%A3); Қазақстан Республикасының Тіл туралы Заңы, 1997 жылы 11 шiлде; Қазақстан Республикасында Тілдерді қолдану мен дамытудың 2011 - 2020 жылдарға арналған Мемлекеттік бағдарламасы; «Үштілділікті білім беруді дамытудың 2015-2020 жылдарға арналған Жол картасы» 2015 жылғы қараша; Қазақстан Республикасының Президенті Н. Назарбаевтың Қазақстан халқына Жолдаулары.

**№2 қосымша**

**Бағдарламаны іске асыру бойынша іс-шаралар:**

|  |  |  |  |  |
| --- | --- | --- | --- | --- |
| № | Іс-шаралар | Мерзімі | Жауаптылар | Талдау  түрі |
| 1 | «Үштілділікті білім беруді дамытудың 2015-2020 жылдарға арналған Жол картасын» жүзеге асыру мақсатында  жаңа оқу жылында мектеп көлемінде өтілетін іс-шаралар жоспарын құрастыру | Оқу жылының басында | ОІЖ директор орынбасары Нуржакупова А.Т. | Мектеп жоспары, ақпарат |
| 2 | 4 тілдік дағдыны дамытуға арналған  қазақ тілі мен әдебиеті пәнінен  жұмыс жоспарын жасау (қалалық жоспар негізінде) | Оқу жылының басында | ОІЖ директор орынбасары  Нуржакупова А.Т.,  ӘБ жетекшісі  Жыкбаева Г.Е. | Мектеп жоспары, ақпарат |
| 3 | Тілдік  курстардан  өткен қазақ тілі мен әдебиеті мұғалімдері туралы деректер дайындау | Оқу жылының басында | ОІЖ директор орынбасары  Нуржакупова А.Т.,  ӘБ жетекшісі  Жыкбаева Г.Е. | Ақпарат |
| 4 | 4 тілдік деңгей бойынша 5,6,7,8 сыныптарда тексеріс өткізу (қазақ тілі бойынша) | Әр тоқсан соңында | ОІЖ директор орынбасары  Нуржакупова А.Т.,  ӘБ жетекшісі Жыкбаева Г.Е. | Талдама |
| 5 | Қазақ тілі пәнінен соңғы үш жылдың талдауы және мониторинг жұмысы | Оқу жылының соңында | ОІЖ директор орынбасары  Нуржакупова А.Т.,  ӘБ жетекшісі  Жыкбаева Г.Е. | Талдама, мониторинг |
| 6 | Мемлекеттік және ұлттық мерекелерді мемлекеттік тілде өткізу | Оқу жылы бойы | ТІЖ директор орынбасары  Сайляубаева Ж.К.,  ОІЖ директор орынбасары  Нуржакупова А.Т. | Ақпарат, мақала, фотоесеп |
| 7 | Әр дүйсенбі сайын мектеп жиынында мемлекеттік әнұранды орындау | Әр дүйсенбі сайын | ТІЖ директор орынбасары  Сайляубаева Ж.К.,  ОІЖ директор орынбасары  Нуржакупова А.Т. | фотоесеп |
| 8 | Қазақ тілін оқыту үйірмесін ашу | Оқу жылының басында | ОІЖ директор орынбасары  Нуржакупова А.Т. | Салтанатты ашылуы, мақала, фотоесеп |
| 9 | Қалалық білім беру бөлімінің жоспары негізінде өткізілетін Үштілділікті білім берудің Кешенді жоспарын жүзеге асыруға байланысты іс-шараларға қатысу (қазақ тілі бойынша) | Оқу жылы бойы | ОІЖ директор орынбасары  Нуржакупова А.Т.,  ӘБ жетекшісі  Жыкбаева Г.Е.,  Қазақ тілі мен әдебиеті мұғалімдері | мақала, фотоесеп |
| 10 | Қазақ тілі мен әдебиеті мұғалімдерінің сабақтарына қатысу | Оқу жылы бойы | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е. | Сабақ талдамасы |
| 11 | Әр параллель бойынша бірыңғай базалық лексикалық, грамматикалық және тақырыптық минимумды құру және осы негізінде тест тапсырмаларының дерегін әзірлеу (қазақ тілі бойынша) | Оқу жылы бойы | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е.,  Қазақ тілі мен әдебиеті мұғалімдері | Тапсырмалар жинағы |
| 12 | Үштілділік білім беруді дамыту мен енгізу бойынша әдістемелік нұсқаулық, құрал мен авторлық және өзгертілген бағдарламаларды құру (қазақ тілі бойынша) | Оқу жылы бойы | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е.,  Қазақ тілі мен әдебиеті мұғалімдері | мақала, фотоесеп |
| 13 | Үштілділікті білім берудің Кешенді жоспарын жүзеге асыруға байланысты тілдік пәндер мұғалімдерінің (қазақ, орыс, ағылшын) арасында өтілетін олимпиадаға қатысу | Оқу жылы бойы | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е.,  Қазақ тілі мен әдебиеті мұғалімдері | Мақала, фотоесеп |
| 14 | Қазақ тілі апталығын өткізу | Мектеп жоспарына сәйкес | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е.,  Қазақ тілі мен әдебиеті мұғалімдері | Жоспар, мақала, фотоесеп |
| 15 | Әр сәрсенбі қазақ тілі күнін атап өту | Оқу жылы бойы | Қазақ тілі мен әдебиеті мұғалімдері | Талдама |
| 16 | Бұқаралық ақпарат құралдарына, мектеп сайтына Үштілділікті білім берудің Кешенді жоспарын жүзеге асыру бойынша ақпарат беру (қазақ тілі бойынша) | Оқу жылы бойы | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е.,  Қазақ тілі мен әдебиеті мұғалімдері | мақала, фотоесеп |
| 17 | Үштілділікті білім берудің Кешенді жоспарын жүзеге асыру бойынша ақпараттық қабырғаны ресімдеу (қазақ тілі бойынша) | Оқу жылы бойы | ОІЖ директор орынбасары Нуржакупова А.Т.,  ӘБ жетекшісі Жыкбаева Г.Е.,  Қазақ тілі мен әдебиеті мұғалімдері | мақала, фотоесеп |

Әдебиеттер

1. [Қазақстан Республикасының](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%A0%D0%B5%D1%81%D0%BF%D1%83%D0%B1%D0%BB%D0%B8%D0%BA%D0%B0%D1%81%D1%8B) Білім беру туралы [Заңы](https://kk.wikipedia.org/wiki/%D0%97%D0%B0%D2%A3).
2. Қазақстан Республикасының Тіл туралы Заңы, 1997 жылы 11 шiлде.
3. Қазақстан Республикасында Тілдерді қолдану мен дамытудың 2011 - 2020 жылдарға арналған Мемлекеттік бағдарламасы.
4. «Үштілділікті білім беруді дамытудың 2015-2020 жылдарға арналған Жол картасы» 2015 жылғы қараша.
5. ҚР Президентінің «Қазақстан-2050» стратегиясы қалыптасқан мемлекеттің жаңа саяси бағыты» атты Қазақстан халқына Жолдауы.
6. Қазақ тілі терминдерінің салалық ғылыми түсіндірме сөздігі: Педагогика жəне психология / Жалпы ред. басқ. А.Қ.Құсайынов. — Алматы: Мектеп, 2007. — 256 б.
7. Ожегов С.И. Словарь русского языка / Под ред. чл.-корр. АН СССР П.Ю.Шведовой. — 18-е изд., стереотип. — М.: Рус. яз., 1987. — 797 с.
8. Словарь иностранных слов. — 18-е изд. — М.: Рус. яз., 1989г.
9. Мырзабаев А.Б. Шығармашылықты дамытуда белсенді оқытудың дидактикалық мүмкіндіктері. Қарағанды:Абай атындағы Қазақ Ұлттық педагогикалық университеті, 2004
10. Махмутов И.М. «Проблемное обучение»,  М.Педагогика. – 1975.
11. Б.А.Тұрғынбаева. Мұғалімнің шығармашылық әлеуметін біліктілікті арттыру жағдайында дамыту: теория және тәжірибе.  Aлматы. – 2005.
12. К.Құдайбергенова. Құзырлылық – тұлға дамуының сапалық критерийі. 2008.
13. Оразбаева, Ф. Ш. Тілдік қатынас: теория және әдісемесі Алматы : РБК, 2000.